internet vaartha 202 Views
హైదరాబాద్‌ : ఆంధ్రప్రదేశ్‌లోని నెల్లూరు జిల్లాలో ఏర్పాటుచసిన సెంబ్‌కార్ప్‌ గాయత్రి పవర్‌ తాజాగా 660మెగావాట్ల ఉత్పత్తి కేంద్రాన్ని ప్రారంభించింది. కంపెనీ మొత్తంగా 1320 మెగావాట్ల విద్యుత్‌ ప్లాంట్‌నుగ్రిడ్‌కు అనుసంధానించేందుకు ఏర్పాటుచేసింది. సెంబ్‌కార్ప్‌ సొంతంగా ఈ విద్యు త్‌ ఉత్పత్తి కేంద్రాన్ని నిర్వహిస్తున్నది. మరో రెండు సూపర్‌ క్రిటికల్‌ థర్మల్‌ విద్యుత్‌కేంద్రాలను కూడా ఏర్పాటుచేస్తోంది. ఆంధ్రప్రదేశ్‌లోని కృష్ణపట్టణం వద్ద ఉన్న సెంబ్‌కార్ప్‌ గ్యాత్రి పవర్‌ కాంప్లెక్స్‌వద్ద 2640 మెగావాట్ల రెండు ప్లాంట్లు ప్రారంభించే సన్నాహాలు చేస్తోంది. మొట్టమొదటి విద్యుత్‌ ప్లాంట్‌గా థెర్మల్‌పవర్‌టెక్‌ కార్పొరేషన్‌ ఇండియా విజయవంతంగా ప్రారంభించిందని, గత ఏడాది సెప్టెంబరులోనే పూర్తిస్థాయి కార్యకలాపాలు కొన సాగిస్తున్నట్లు సెంబ్‌కార్ప్‌ ఎండి వివరించారు. ఇప్పటికే ఆంధ్రప్రదేశ్‌ తెలంగాణ రాష్ట్రాలకు విద్యుత్‌ సరఫరాచేస్తోందని, రెండో విద్యుత్‌ ఉత్ప త్తిప్లాంట్‌ 2016 నాలుగోత్రైమాసికం నాటికి పూర్తి అవుతుందని మేనేజింగ్‌ డైరెక్టర్‌ అతుల్‌ నార్గుండ్‌ వెల్లడించారు. గ్రిడ్‌కు మొట్టమొదటి యూనిట్‌ ఉత్పత్తి ప్రారంభించడం విజయవం తం అయిందని, సెంబ్‌కార్ప్‌ రెండో పవర్‌ప్లాంట్‌ లో ఇదొక మైలురాయి వంటిదని అన్నారు. మొదటియూనిట్‌ వాణిజ్య కార్యకలాపాలను 2016 మూడోత్రైమాసికం నుంచి ప్రారంభం అవుతాయని, ఈ ప్లాంట్‌ పూర్తిస్థాయిలో 2016 నాలుగోత్రైమాసికం నాటికి పూర్తవుతుందని అతుల్‌ నార్గుండ్‌ వివరించారు. సెంబ్‌కార్ప్‌ గాయత్రి పవర్‌ మొత్తంగా 1320 మెగావాట్ల బొగ్గుఆధారిత విద్యుత్‌ప్లాంట్‌ను కృష్ణపట్టణం వద్ద నిర్వహిస్తోంది. మొత్తం 1.5బిలియన్‌ డాలర్ల పెట్టు బడులతో ఈ కేంద్రం పనిచేస్తోంది. సూపర్‌ క్రిటికల్‌ టెక్నాలజీతో ఈ యూనిట్‌ పనిచేస్తుంది.